Podlitiek: Lesufi van lotjie getik en De Ruyter en Eskom-terugblik  Opgestel deur die Podlitiek-span Die LUR vir onderwys in Gauteng, Panyaza Lesufi. (Foto: Mia Slabbert) Panyazy Lesufi, Gautengse LUR vir onderwys, het die afgelope week weer sy mond behoorlik uitgespoel oor Orania. Lesufi het onder meer getwiet dat “Orania sal waai” en dat “julle kan gil en skreeu nes julle wil”. Dit is nie die eerste keer dat Lesufi teen dié dorp in die Noord-Kaap uitvaar nie. Hy het ook voorheen met verwysing na Orania se geldeenheid en vlag gesê dit word net deur mense gebruik wat ŉ “sekere taal praat”. “Die malligheid moet tot ŉ einde kom. Dit is verraad teenoor ons roeping vir ŉ werklik nierassige Suid-Afrika,” het Lesufi getwiet. Die Podlitiek-span gesels oor Lesufi se uitlatings en wys daarop dat dit weer verkiesingseisoen is en dat Orania gewoonlik in dié tyd onder die soeklig kom. Die ander groot storie waarop daar die week gefokus word, is Eskom en sy hoof André de Ruyter. Suid-Afrikaners het die afgelope week weer onder beurtkrag gebuk gegaan en De Ruyter het tydens ŉ onderhoud gesê Eskom werk hard daaraan om te verseker dat daar nie tydens die verkiesing beurtkrag toegepas word nie. Die Podlitiek-span neem die situasie by Eskom en De Ruyter se rol onder die loep. Podlitiek lewer nie die nuus nie, hulle maak dit. Luister Podlitiek.